 2 Samuel 14  Joab nwa Zeruya wee mara na obi eze dị nebe Absalọm nọ.Joab wee ziga ozi na Tekoa ma si nebe ahụ kpọta otu nwaanyị maara ihe wee sị ya: Biko, ruwe uju, yirikwa uwe iru uju, etekwala mmanụ; dịrịkwa ka nwaanyị nke nọworo na-eruru onye nwụrụ anwụ uju ọtụtụ ụbọchị.Gakwuru eze, gwa ya ihe dị otú a. Joab wee gwa ya ihe ọ ga-ekwu.Nwaanyị Tekoa ahụ wee bịakwute eze, gbuo ikpere nala, kpudo ihu nala wee kpọọ isiala, sị: Biko, eze, zọpụta m!Eze wee jụọ ya, sị: Ọ bụ gịnị na-eme gị? Nwaanyị ahụ wee sị: Nezie, abụ m nwaanyị isi mkpe, ebe ọ bụ na di m anwụwo.Ohu gị nwaanyị nwere ụmụ nwoke abụọ, ha abụọ wee malite ịlụ ọgụ nọhịa nenweghị onye nnapụta ga-egbo ha. Nikpeazụ, otu wee gbuo ibe ya.Lee, ndị ezinụlọ m dum ebiliwo megide ohu gị nwaanyị wee sị, Kpọpụta onye ahụ gburu nwanne ya ka anyị gbuo ya nihi mkpụrụ obi nwanne ya, bụ onye o gburu, ka anyị laakwa onye nketa niyi! Ha ga-emenyụkwa icheku ọkụ m fọdụrụnụ, wee mee ka di m ghara inwe aha ma ọ bụ onye ga-afọdụrụ ya nelu ala.Eze wee sị nwaanyị ahụ: Laa nụlọ gị, mụ onwe m ga-enye iwu banyere gị.Nwaanyị Tekoa ahụ wee sị eze: Onyenwe m eze, ka njehie ahụ dịrị nisi m nakwa nisi ụlọ nna m, ma ka aka eze na ocheeze ya dịrị ọcha.Eze wee sị: Ọ bụrụ na onye ọ bụla agwa gị okwu, kpọtara m ya, ọ gaghịkwa enye gị nsogbu ọ bụla ọzọ.Ma ọ sịrị: Biko, eze, cheta Jehova bụ Chineke gị, ka onye ọbọ ọbara ghara ịnọ na-akpata mbibi mgbe niile, ka a gharakwa ịla nwa m nwoke niyi. O wee sị: Dị nnọọ ka Jehova dị ndụ, otu ntutu isi nke nwa gị nwoke agaghị ada nala.Nwaanyị ahụ wee sị: Biko, ka ohu gị nwaanyị gwatụ onyenwe m eze okwu. O wee sị: Kwuo!Nwaanyị ahụ wee sị: Gịnịzi mere i ji chee ihe dị otú a imegide ndị Chineke? Ka eze na-ekwu ihe a, ya onwe ya dị ka onye ikpe mara, nihi na eze akpọlatabeghị onye nke ya a chụpụrụ achụpụ.Nihi na anyị ga-anwụrịrị wee dị ka mmiri nke a na-awụpụ nala, bụ nke na-enweghị mkpokọta. Ma Chineke agaghị ebipụ otu mkpụrụ obi, o chepụtawokwa ihe mere onye a chụpụrụ achụpụ ga-eji bụrụ onye a na-achụpụghị nebe ọ nọ.Ugbu a m batara ịgwa onyenwe m eze okwu a, ọ bụ nihi na ndị mmadụ menyere m ụjọ. Ọ bụ ya mere ohu gị nwaanyị ji sị, Biko, ka m gwa eze okwu. Ma eleghị anya, eze ga-eme ihe banyere ihe ohu ya nwaanyị kwuru.Nihi na eze gere ntị iji napụta ohu ya nwaanyị naka nwoke na-achọ ibipụ mụ na naanị otu nwa nwoke m nwere nihe nketa Chineke nyere,ọ bụ ya mere ohu gị nwaanyị ji sị, Biko, ka okwu onyenwe m eze weta ezumike. Nihi na dị nnọọ ka mmụọ ozi nke ezi Chineke dị, ọ bụ otú ahụ ka onyenwe m eze dị, nịmata ihe dị iche nihe ọma na ihe ọjọọ, ka Jehova bụ Chineke gị nọnyekwara gị.Eze wee zaa nwaanyị ahụ, sị: Biko, ezorola m ihe ọ bụla nihe m ga-ajụ gị. Nwaanyị ahụ wee sị: Biko, onyenwe m eze, jụwa.Eze wee jụọ ya, sị: Aka Joab ọ dị nihe a dum i kwuru? Nwaanyị ahụ wee zaa, sị: Dị nnọọ ka mkpụrụ obi gị dị ndụ, onyenwe m eze, ọ dịghị onye pụrụ ịhapụ ihe niile onyenwe m eze kwuru gaa naka nri ma ọ bụ naka ekpe; nihi na ọ bụ onye na-ejere gị ozi bụ Joab nyere m iwu, ọ bụkwa ya gwara ohu gị nwaanyị ihe a niile m kwuru.Ọ bụ ka e wee lee okwu a anya nụzọ dị iche mere onye na-ejere gị ozi bụ Joab ji mee ihe a, ma onyenwe m nwere amamihe yiri amamihe mmụọ ozi nke ezi Chineke iji mara ihe niile dị nụwa.Eze wee sị Joab: Lee, m ga-eme ya. Ya mere, gaa kpọlata nwa okorobịa ahụ bụ Absalọm.Joab wee gbuo ikpere nala, kpudo ihu nala, kpọọ isiala wee gọzie eze; Joab wee sị: Taa ka ohu gị maara na ihe m masịrị gị, onyenwe m eze, nihi na eze emewo ihe ohu ya kwuru.Joab wee bilie gaa Geshọ wee kpọlata Absalọm na Jeruselem.Otú ọ dị, eze sịrị: Ya lawa nụlọ ya, ma ọ gaghị ahụ ihu m. Absalọm wee laa nụlọ ya, ọ hụghịkwa ihu eze.Ọ dịghị nwoke mara mma nIzrel dum dị ka Absalọm, nke a ga-eto otú e si eto ya. Malite nọbụ ụkwụ ya ruo nopu isi ya, ntụpọ adịghị ya nahụ.Mgbe ọ kpụrụ isi yaọ na-abụkwa ná ngwụcha afọ ọ bụla ka ọ na-akpụ ya; ebe ọ na-adị arọ nisi ya, ọ na-akpụ yaọ tụrụ ntutu isi ya atụ, ya adịrị narị shekel abụọ ma e jiri nkume ihe ọtụtụ eze tụọ ya.E wee mụọrọ Absalọm ụmụ nwoke atọ na otu nwaanyị onye aha ya bụ Tema. Ọ bụ nwaanyị mara mma nke ukwuu.Absalọm wee bie na Jeruselem afọ abụọ zuru ezu, ma ọ hụghị ihu eze.Absalọm wee zie ozi ka a kpọọ Joab, ka o zie ya ka ọ gakwuru eze, ma o kweghị abịakwute ya. O wee zie ozi ọzọ, nke ugboro abụọ, ma o kweghị abịa.Nikpeazụ, ọ sịrị ndị na-ejere ya ozi: Ùnu hụrụ ibé ala Joab ahụ dị nakụkụ nke m, bụ ebe ọ kụrụ ọka bali? Gaanụ sunye ya ọkụ. Ndị na-ejere Absalọm ozi wee sunye ibé ala ahụ ọkụ.Joab wee bilie bịakwute Absalọm nụlọ, jụọ ya, sị : Gịnị mere ndị na-ejere gị ozi ji sunye ibé ala m ọkụ?Absalọm wee sị Joab: Lee! M ziri gị ozi, sị, Bịa ebe a ka m zie gị ozi ka ị gakwuru eze, sị: Olee ihe mere m ji si Geshọ lọta? Ọ gaara akara m mma ma a sị na m ka nọ nebe ahụ. Ma, ugbu a, ka m hụ ihu eze. Ọ bụrụ na ọ dị ihe ọjọọ m mere, ya gbuo m.Joab wee bịakwute eze, kọọrọ ya. O wee kpọọ Absalọm. Absalọm wee bịakwute eze, gbuo ikpere nala, kpudo ihu nala nihu eze wee kpọọrọ ya isiala; e mesịa, eze susuru Absalọm ọnụ. 